recursal/SuperWikiNEXT-32B huggingface dataset:
பூகிஸ் பெண்களின் பாரம்பரிய உடைகள்
**பூகிஸ்** (*Bugis*) என்பவர்கள் ஆஸ்திரோனேசிய இனத்தைச் சார்ந்தவர்கள். இவர்கள் இந்தோனேசியாவின் சுலாவாசித் தீவில் காணப்படுகினறார்கள். இவர்களின் மூதாதையர்கள் கி.மு.2500 ஆண்டுகளுக்கு முன்னால் தென் சீனாவில் இருந்து குடியேறியவர்கள். 1605ஆம் ஆண்டில் ஆன்மவாதத்தில் இருந்து இஸ்லாமியத்திற்கு மதம் மாறினார்கள்.

பூகிஸ்காரர்கள் சுலாவாசியின் மாக்காசார், பாரேபாரே துறைமுகப் பட்டணங்களில் மிகுதியாக வாழ்ந்தாலும், பெரும்பலோர் உள்நிலப் பகுதிகளில் நெல் விவசாயம் செய்வதில் தீவிரம் காட்டி வருகின்றனர். மலேசியாவின் ஜொகூர் சுல்தானகத்தில் பூகிஸ்காரர்களின் தாக்கம் அதிகமாக உள்ளது. இவர்களில் சிலர் வட ஆஸ்திரேலியாவிலும் வாழ்கின்றனர். 

சுலாவாசியில் வாழும் பூகிஸ்காரர்கள் பெரும்பாலும் நெல் விவசாயம், சிறு வர்த்தகங்கள், மீனவத்தொழில்களில் ஈடுபட்டுள்ளனர். விவசாயம் செய்வதில் பூகிஸ்காரப் பெண்கள் திறமைசாலிகளாக விளங்குகின்றனர். இவர்கள் பட்டுத் துணிகள் நெய்வதிலும் கெட்டிக்காரர்கள். 

இவர்களின் பெரும்பாலான திருமணங்கள் பெற்றோர் பார்த்து நடத்துபவையாக உள்ளன. திருமணத்திற்குப் பின் மாப்பிள்ளை, பெண் வீட்டாருடன் சில ஆண்டுகளுக்கு தங்கி வாழ வேண்டும். பூகிஸ்காரர்களிடையே விவாகரத்து என்பது மிகப் பரவலாக இருக்கின்றது.

மேற்கோள்கள்
-----------

1. ↑  Susan G. Keates, Juliette M. Pasveer, Quaternary Research in Indonesia. Taylor & Francis, 2004. ISBN 9058096742
2. ↑  Keat Gin Ooi, Southeast Asia: A Historical Encyclopedia, From Angkor Wat to East Timor. ABC-CLIO, 2004. ISBN 1576077705
3. ↑  ""History", Embassy of Malaysia, Seoul". 2008-04-30 அன்று மூலம் பரணிடப்பட்டது. 2012-02-10 அன்று பார்க்கப்பட்டது.
**லெஸ்போஸ்** அல்லது **லெஸ்வோஸ்** (*Lesbos* or *Lesvos* /ˈlɛzbɒs/, also US: /ˈlɛzbəs, -boʊs/; கிரேக்க மொழி: Λέσβος ) என்பது வடகிழக்கு ஏஜியன் கடலில் அமைந்துள்ள ஒரு கிரேக்க தீவு ஆகும். இது பெரும்பாலும் கிரேக்கத்தில், அதன் தலைநகருக்குப் பிறகு **மைட்டிலீன்** Μυτιλήνη ) என்று அழைக்கப்படுகிறது. இது 1,633 km2 (631 sq mi) பரப்பளவைக் கொண்டுள்ளது  321 கிலோமீட்டர்கள் (199 மைல்கள்) இது கிரேக்கத்தின் மூன்றாவது பெரிய தீவாகும். இது துருக்கியிலிருந்து குறுகிய மைதிலினி நீர்சந்தியால் பிரிக்கப்பட்டுள்ளது. இத்தீவானது பழங்கால/மெசோலிதிக் காலங்களில்  கடைசி பனியுக காலம் முடிவதற்கு முன்பு அனடோலியன் நிலப்பகுதியுடன் இணைக்கப்பட்டிருந்தது.

லெஸ்போஸ் என்பது வடக்கு ஏஜியன் பிராந்தியத்தின் பிராந்திய அலகின் பெயருமாகும், இந்த அலகில் லெஸ்போஸ் தீவு ஐந்து ஆளும் தீவுகளில் ஒன்றாகும். மற்றவை சியோஸ், இகாரியா, லெம்னோஸ், சாமோஸ் ஆகியவை ஆகும். வடக்கு ஏஜியன் பகுதி மக்கள் வசிக்கும் ஒன்பது தீவுகளை இது ஆளுகிறது. அவை லெஸ்போஸ், சியோஸ், பிசாரா, ஓனஸ்ஸஸ், இகாரியா, ஃபோர்னோய் கோர்சியன், லெம்னோஸ், அரிஸ்டாச்சஸ் எஃப்ஸ்ட்ரேடியோஸ், சமோஸ் ஆகியவை ஆகும். வடக்கு ஏஜியன் பிராந்தியத்தின் தலைநகரம் மிட்டிலீனி ஆகும். சில சமயங்களில் *கவிஞர்களின் தீவு*  என்று அழைக்கப்படும் லெஸ்போஸின் மக்கள்தொகை தோராயமாக 100,000 ஆகும், அவர்களில் மூன்றில் ஒரு பகுதியினர் தீவின் தென்கிழக்கு பகுதியில் உள்ள இதன் தலைநகரான மிட்டிலீனியில் வாழ்கின்றனர். மீதமுள்ள மக்கள் சிறிய நகரங்கள் மற்றும் கிராமங்களில் பரவியுள்ளனர். அவற்றில் மிகப் பெரியவை பிளோமாரி, கல்லோனி, கெரா கிராமங்கள், அகியாசோஸ், எரெசோஸ் மற்றும் மோலிவோஸ் (பண்டைய மிதிம்னா).

பிற்கால கிரேக்க எழுத்தாளர்களின் கூற்றுப்படி, மிட்டிலீனி நகரானது கிமு 11 ஆம் நூற்றாண்டில் பென்திலிடே குடும்பத்தால் நிறுவப்பட்டது. இவர்கள் தெசலியில் இருந்து வந்து நகர அரசை ஆட்சி செய்தனர். பிட்டகஸ் ஆஃப் மைட்டிலீன் தலைமையிலான மக்கள் கிளர்ச்சியால் (கிமு 590–580 ) அவர்களின் ஆட்சி முடிவுக்கு கொண்டுவந்தது. இடைக்காலத்தில், இது பைசாந்தியப் பேரரசு மற்றும் பின்னர் செனோவாக் குடியரசு போன்றவர்களின் ஆட்சியின் கீழ் இருந்தது. லெஸ்போஸ் 1462 இல் உதுமானிய பேரரசால் கைப்பற்றப்பட்டது. 1912 இல் முதல் பால்கன் போர் வரை, இது கிரேக்க இராச்சியத்தின் ஒரு பகுதியாக மாறும் வரை உதுமானியர்கள் தீவை ஆட்சி செய்தனர்.

இந்த தீவு பண்டைய கிரேக்க கவிஞரான சாப்போவின் இருப்பிடம் என்று பரவலாக அறியப்படுகிறது. ஓரினச்சேர்க்கையுடன் *லெஸ்பியன்* என்ற சொல் இதன் நவீன அர்த்தத்தைப் பெறுகிறது.

குறிப்புகள்
-----------

1. ↑  "Population & housing census 2001 (incl. area and average elevation)" (PDF). National Statistical Service of Greece. 2015-09-21 அன்று மூலம் (PDF) பரணிடப்பட்டது.
2. ↑  Harissis et al. 'A Palaeolithic site on Lesbos island, Greece'. "Αρχαιολογία και Τέχνες"(Archaeology & Arts) 2000;76:83–87, Article in Greek
3. ↑  Λέσβος το νησί των ποιητών
**லெவிக்கள்** எனப்படுபவை ஆறுகளின் நீரோட்ட வேகம் குறையும்போது கடத்தி வரப்படும் பாறைத்துகள்கள் அனைத்தையும் கடத்த முடிவதில்லை. எனவே இவற்றுள் ஒரு பகுதி ஆற்றுப்படுகையில் படிந்து விடுகிறது. இத்தகைய பாறைப் பொருட்கள் படிந்து கொண்டே வரும்போது காலப்போக்கில் நீர் மட்டம் உயரும். 

வெள்ளத்தின் போது ஆற்றில் அடித்து வரப்படும் மணல், வண்டல், சேறு போன்றவை வெள்ளச் சமவெளியில் படிகின்றன. 

வெள்ளம் காரணமாக பள்ளத்தாக்குகளில் நீர் நிரம்பி வழியும் போது அதன் வேகம் தடைப்பட்டு விடுவதால் கடத்தப்படும் பருப்பொருட்கள், நுண்ணிய பொருட்கள் ஆகியவை கரைகளிலேயே படிந்து விடுகின்றன. ஒவ்வொரு முறை வெள்ளம் ஏற்படும்போது கரைகளில் படிவு சேர்கின்ற காரணத்தால் ஆற்றின் இரு புறங்களிலும் கரைகள் தானாகவே வளர்ந்து சுற்றுப்புற மட்டத்தைக் காட்டிலும் உயரமாகக் காணப்படும். இவ்வாறு ஏற்படுத்தப்படும் கரை களுக்கு லெவிக்கள் என்ற பெயர்.

ஆறுகளில் லெவிக்களின் செயல்பாடு
------------------------------

லெவிக்கள் பல அடி யஉரத்திற்கு வளர்கின்றன. இத்தகைய லெவிக்கள் ஆற்றின் மட்டத்தையும், சுற்றுப் புறத்திலுள்ள வெள்ளச் சமவெளியைக் காட்டிலும் உயரமாக உள்ளன. இத்தகைய லெவிக்களுக்கு இரண்டு புறங்களிலும் நிலமானது சரிவாகக் காணப்படுகிறது. இந்தச் சரிவுகளில் நீர் தங்கி பின்னர் இது சதுப்பு நிலமாக மாறக்கூடும். 

மழைக்காலத்தில் வெள்ள நீர் பாதிப்பு எற்படாமல் தடுக்க லெவிக்கள் பாதுகாக்கின்றன. ஆனால் மிக அதிக வெள்ளத்தின்போது லெவிக்கள் உடைந்து விடுகின்றன. இதற்கு உதாரணமாக வட சீனாவில் அமைந்துள்ள ஹுவோங்கோ நதியைக் கூறலாம். இந்த ஆற்றின் கரையானது சுற்றுப்புறத்தை விட உயரமாக அமைந்துள்ளதால் அடிக்கடி வெள்ளச் சேதத்தை ஏற்படுத்துகிறது. 

லெவிக்கள் அமைந்துள்ள நதிகளின் வண்டல் படிவு வழியே நீர்க்கசிவு ஏற்படுவதால் துணை ஆறுகள் தோன்றுகின்றன. இத்துணை ஆறுகள் முதன்மை ஆற்றுக்க இணையாகப் பயணித்து சாதகமான சூழலில் முதன்மை ஆற்றுடன் கலக்கின்றன. இந்தத் துணை ஆறுகள் யாஸூ என்று அழைக்கப்படுகின்றன.

குறிப்பு
--------

* புவிப்புறவியல், அனந்தபத்மநாபன். என்
மணிப்பூருக்கு என தனித்துவமான விளையாட்டுகள் உண்டு.

வெளியரங்க விளையாட்டுகள்
-----------------------

முக்னா, போலோ, தேங்காயை பயன்படுத்தி விளையாடும் ரக்பி, படகுப் போட்டி ஆகியவை வெளியரங்க விளையாட்டுகளாகும்.

### முக்னா

முதன்மைக் கட்டுரை: முக்னா
முக்னா என்பது மற்போர் வகை விளையாட்டாகும். பழங்காலந்தொட்டே இந்த விளையாட்டை அரசரோ, உள்ளூர் அமைப்புகளோ நடத்திவந்திருக்கின்றன. வெற்றி பெறுவோர்க்கு வாகையர் பட்டமும், உப்புப் பொதியும், கையால் நெய்யப்பட்ட உடையும் வழங்கப்படும்.

### யூபி லக்பி

இது ரக்பி காற்பந்து விளையாட்டை ஒத்திருக்கும். பந்துக்கு பதிலாக தேங்காயை பயன்படுத்துவர். இந்த விளையாட்டு பசும்புல் தரையில் நடத்தப்படும். விளையாட்டு தொடங்கும் முன் தேங்காய், விழாவை தலைமை தாங்குபவரிடம் தரப்படும். ஒரு அணியினர், இந்த தேங்காயை வைத்துக் கொண்டே இலக்குக் கோட்டை தாண்ட வேண்டும். எதிர்தரப்பினர் தடுக்க முயன்று, தேங்காயை பிடுங்கினால் அவர்களுக்கும் புள்ளிகள் வழங்கப்படும். இது ஆண்டு தோறும் நடத்தப்பட்ட விளையாட்டாகும். அப்பகுதியின் அரசர் தலைமையேற்று விளையாட்டை கண்டுகளிப்பார்.

உள்ளரங்க விளையாட்டுகள்
----------------------

### கங்கு

முதன்மைக் கட்டுரை: கங்கு (விளையாட்டு)
இதை ஆண்களும் பெண்களும் விளையாடுவர் இரு அணியினர் விளையாடக் கூடிய விளையாட்டில், இலக்கை குறிவைத்து அடிக்க வேண்டும்.

சான்றுகள்
---------

1. 1 2 3  Khomdan Singh Lisam, Encyclopaedia Of Manipur, ISBN 978-8178358642, pp 824-830
2. ↑  Ved Prakash, Encyclopaedia of North-East India, Volume 4, ISBN 978-8126907069, pp 1558-1561
3. ↑  Indigenous games of Manipur Govt of Manipur
4. ↑  Khomdan Singh Lisam, Encyclopaedia Of Manipur, ISBN 978-8178358642, pp 825
**மணிப்பூர் மாநில காங்கிரசு கட்சி** (Manipur State Congress Party) என்பது இந்தியாவின், மணிப்பூர் மாநிலத்தைச் சேர்ந்த முன்னாள் அரசியல் கட்சியாகும். இக்கட்சியானது 1997 ஆம் ஆண்டு வாக்பம்பம் நிபமாச்சா சிங் என்பவரால் தொடங்கப்பட்டது. முன்னாள் சபாநாயகரான நிப்பமச்சாவின் தலைமையிலான அமைச்சர்கள் மற்றும் சட்டமன்ற உறுப்பினர்கள் குழு ஆளும் இந்திய தேசிய காங்கிரசு கட்சியிலிருந்து பிரிந்து இக்கட்சியைத் துவக்கியது. இக்கட்சியானது அடுத்த அரசாங்கத்தை உருவாக்கியது. விவசாயி பயிரை அறுவடை செய்வது இக்கட்சியின் தேர்தல் சின்னமாகும். இக்கட்சியை உருவாக்கிய நிபமாச்சா சிங் 16 திசம்பர் 1997 ஆம் ஆண்டு முதல்வராகப் பதவியேற்றார். 1999 ஆம் ஆண்டு நடந்த மக்களவைத் தேர்தலில் சாபா சிங் என்பவர் இக்கட்சியின் சார்பாக போட்டியிட்டு, அடல் பிகாரி வாச்பாய் பிரதமராக பதவி வகித்த காலத்தில் தேர்ந்தெடுக்கப்பட்டு, மத்திய அமைச்சர் ஆனார்.

காங்கிரசுடன் இணைப்பு
--------------------

ஏப்ரல் 4, 2014 ஆம் ஆண்டு மணிப்பூர் மாநில காங்கிரஸ் கட்சி காங்கிரஸ் உடன் இணைத்தது. இக்கட்சியில் கடைசியாக தலைவர் பதவி வகித்தவர் வி.மணி சிங் ஆவார்.

போட்டியிட்ட தேர்தல்கள்
----------------------

மணிப்பூரில் 2002 ஆம் ஆண்டு நடந்த சட்டசபை தேர்தலில், இக்கட்சி 60 இடங்களில் 42 இடங்களில் போட்டியிட்டு ஏழு இடங்களை மட்டுமே வென்றது. இவர்களில் ஐந்து பேர் காங்கிரஸ் கட்சியில் சேர்ந்தனர். பின்னர் 2007 ஆம் ஆண்டு நடந்த சட்டசபைத் தேர்தலில், இக்கட்சி 6 இடங்களில் போட்டியிட்டது, ஆனால் போட்டியிட்ட அனைத்து தொகுதிகளிலும் தோல்வியைச் சந்தித்தது.

மேற்கோள்கள்
-----------

1. ↑  "List of Political Parties and Election Symbols main Notification Dated 18.01.2013" (PDF). India: Election Commission of India. 2013. 24 அக்டோபர் 2013 அன்று மூலம் (PDF) பரணிடப்பட்டது. 9 May 2013 அன்று பார்க்கப்பட்டது.
2. ↑  Chaudhari, Kalyan (16 February 2002). "Uncertain in Manipur". *Frontline*.. பார்த்த நாள்: 12 March 2014.
3. ↑  "Election Symbols of Registered Political Parties in India" (PDF). Election Commission of India. 22 மே 2015 அன்று மூலம் (PDF) பரணிடப்பட்டது. 12 March 2014 அன்று பார்க்கப்பட்டது.
4. 1 2  "Manipur party joins Cong". 2016-07-25 அன்று மூலம் பரணிடப்பட்டது. 2015-09-21 அன்று பார்க்கப்பட்டது.
சுழற்சிகளற்ற ஒரு இருகூறு கோட்டுரு
ஒரு முழு இருகூறு கோட்டுரு {\displaystyle |U|=5} {\displaystyle |V|=3}
கோட்டுருவியலில் **இருகூறு கோட்டுரு** (*bipartite graph*) என்பது கீழ்வருமாறு அமையும் கோட்டுருவாகும்:

ஒரு கோட்டுரு இருகூறு கோட்டுருவெனில்: 

* அதன் முனைகள் {\displaystyle U,} {\displaystyle V} என்ற இரு சேர்ப்பிலா மற்றும் சாரா கணங்களாகப் பிரிக்கப்பட்டிருக்கும்
* {\displaystyle U} இன் ஒவ்வொரு முனையும் {\displaystyle V} இன் ஒரு முனையோடு இணைக்கப்பட்டிருக்கும்.

இருகூறு கோட்டுருவின் முனைகணங்கள் {\displaystyle U,} {\displaystyle V} இரண்டும் அக்கோட்டுருவின் "பாகங்கள்" எனப்படும். ஒற்றை-நீள சுழற்சிகளற்ற கோட்டுரு இருகூறு கோட்டுருவாக இருக்கும்.

{\displaystyle U,} {\displaystyle V} இரண்டையும் இரு நிறங்களைக் கொண்டு கோட்டுருவை நிறந்தீட்டலுக்குச் சமமாகக் கருதலாம். {\displaystyle U} இலுள்ள முனைகளெல்லாம் நீலநிறத்திலும் {\displaystyle V} இலுள்ள முனைகளெல்லாம் பச்சை நிறத்திலும் எடுத்துக்கொள்ளப்பட்டால், கோட்டுருவின் ஒவ்வொரு விளிம்பின் ஒரு முனை நீலநிறத்திலும் மற்றொரு முனை பச்சைநிறத்திலும் அதாவது ஒவ்வொரு விளிம்பின் இருமுனைகள் வெவ்வேறு நிறங்களில் அமைந்திருக்கும். இதுவே கோட்டுருநிறந்தீட்டலின் தேவையுமாகும். 
மாறாக, இருகூறற்ற கோட்டுருவில் இதுபோன்ற நிறந்தீட்டல் சாத்தியமில்லை. எடுத்துக்காட்டாக முக்கோணத்தில் ஒரு முனை நீலம், இரண்டாவது முனை பச்சை நிறமிடப்பட்டால், மூன்றாவது முனை நீலம் மற்றும் பச்சை நிற முனைகள் இரண்டுடனும் இணைக்கப்பட்டிருக்கும். எனவே மூன்றாவது முனைக்கு நீலம் அல்லது பச்சை நிறம் தீட்ட முடியாது. இரண்டில் ஏதேனும் ஒரு நிறத்தை மூன்றாவது முனைக்குத் தீட்டினால் முக்கோணக் கோட்டுருவின் ஒரு விளிம்பு ஒரே நிறமுனைகளைக் கொண்டிருக்கும். இது கோட்டுரு நிறந்தீட்டலின் கட்டுப்பாட்டிற்கு முரணாக அமையும். 

இருகூறு கோட்டுருவானது {\displaystyle G=(U,V,E)} எனக் குறிக்கப்படுகிறது. இதில் {\displaystyle U,} {\displaystyle V} இரண்டும் கோட்டுருவின் பிரிவினைப் பகுதிகள். {\displaystyle E} கோட்டுருவின் விளிம்புகள் 

ஒரு இருகூறு கோட்டுரு இணைப்புள்ளதாக இருந்தால் அதற்கு ஒன்றுக்கு மேற்பட்ட இருகூறுகள் இருக்கலாம். {\displaystyle |U|=|V|} எனில் (இரண்டிலும் உள்ள முனைகளின் எண்ணிக்கை சமம்), {\displaystyle G} கோட்டுருவானது "சமநிலை" இருகூறு கோட்டுரு என அழைக்கப்படும்.

மேற்கோள்கள்
-----------

1. ↑  Diestel, Reinard (2005). *Graph Theory, Grad. Texts in Math*. Springer. பன்னாட்டுத் தரப்புத்தக எண்:978-3-642-14278-9. .
2. ↑  Asratian, Armen S.; Denley, Tristan M. J.; Häggkvist, Roland (1998), *Bipartite Graphs and their Applications*, Cambridge Tracts in Mathematics, **131**, Cambridge University Press, ISBN 9780521593458.
3. 1 2  (Asratian, Denley & Häggkvist 1998), p. 7.
4. ↑  Scheinerman, Edward R. (2012), *Mathematics: A Discrete Introduction* (3rd ed.), Cengage Learning, p. 363, ISBN 9780840049421.
5. ↑  Chartrand, Gary; Zhang, Ping (2008), *Chromatic Graph Theory*, Discrete Mathematics And Its Applications, **53**, CRC Press, p. 223, ISBN 9781584888000.

வெளியிணைப்புகள்
---------------

* Hazewinkel, Michiel, ed. (2001), "Graph, bipartite", *Encyclopedia of Mathematics*, Springer, ISBN 978-1556080104
* Information System on Graph Classes and their Inclusions: bipartite graph
* Weisstein, Eric W. "Bipartite Graph", *MathWorld*.
* Bipartite graphs in systems biology and medicine
**வெஸ்ட்மின்ஸ்டர் சட்டம் 1931** (*Statute of Westminster 1931*) ஐக்கிய இராச்சியத்தின்  நாடாளுமன்றத்தால் இயற்றப்பட்டச் சட்டமாகும்.
இது திசம்பர் 11, 1931 அன்று நிறைவேற்றப்பட்டது. இந்தச் சட்டம் தன்னாட்சி உடைய பிரித்தானியப் பேரரசின் மேலாட்சி நாடுகளுக்கு ஐக்கிய இராச்சியத்துடனும் மற்ற மேலாட்சிகளுடனும் சமநிலையை அளித்தது. இந்தச் சட்டத்தை ஒத்த ஆனால் தனியான சட்டங்களை ஒவ்வொரு பொதுநலவாய இராச்சியமும் தங்கள் நாடாளுமன்றங்களில் உடனடியாகவோ அல்லது ஏற்பு வழங்கியபோதோ நிறைவேற்றின. இச்சட்டத்தினை விலக்கும் மாற்றுச் சட்டம் நிறைவேற்றப்படும்வரை இந்த பொதுநலவாய இராச்சியங்களில் இச்சட்டம் செயற்பாட்டில் உள்ளது. இந்த நாடுகளின் சட்டவாக்க அவைகளுக்கு முழுமையான விடுதலை கொடுப்பதுடன் பொதுநல இராச்சியங்களுக்கும் பிரித்தானிய அரசிக்கும் (அரசர்) இச்சட்டம் பிணைப்பை உருவாக்குகிறது.

நினைவு விழா
-----------

தங்கள் அரசியலமைப்புச் சட்டத்தில் வெஸ்ட்மின்ஸ்டர் சட்டம் ஓர் பாகமாக இருக்கும் சில நாடுகள், இந்தச் சட்டம் நிறைவேற்றப்பட்ட ஆண்டு நிறைவை நினைவுறும் வண்ணம் கொண்டாடுகிறார்கள். கனடாவில் திசம்பர் 11 அன்று அரசக் கட்டிடங்களில் ஐக்கிய இராச்சியக் கொடி (கனடாவில் இது ரோயல் யூனியன் கொடி என்றழைக்கப்படுகிறது) பறக்கவிடப்படுவது கட்டாயமாகும். இதற்கான கொடிமரங்கள் இந்தக் கட்டிடங்களில் உள்ளன.

மேலும் காண்க
------------

* வெஸ்ட்மின்ஸ்டர் மக்களாட்சி முறைமை
* இலண்டன் சாற்றுரை

மேற்சான்றுகள்
-------------

1. ↑  சட்டத்தின் s. 12படியான குறும் தலைப்பு; ஐக்கிய இராச்சியத்தில் குறும் தலைப்புகளை குறிப்பிடும் தற்கால வழக்கம் காற்புள்ளியைத் தவிர்ப்பதாகும்.
2. ↑  Mackinlay, Andrew (10 மார்ச் 2005). "Early day motion 895: Morganatic Marriage and the Statute of Westminster 1931". Queen's Printer. 5 நவம்பர் 2011 அன்று பார்க்கப்பட்டது.
3. ↑  Kinsella, Noël (11 December 2006), *Statute of Westminster Day* (PDF), Queen's Printer for Canada, 18 டிசம்பர் 2014 அன்று மூலம் (PDF) பரணிடப்பட்டது, 11 December 2012 அன்று பார்க்கப்பட்டது

வெளி இணைப்புகள்
---------------

|  |  |
| --- | --- |
| Search Wikisource | விக்கிமூலத்தில் பின்வரும் தலைப்பிலான எழுத்தாக்கம் உள்ளது:
**வெஸ்ட்மின்ஸ்டர் சட்டம் 1931** |

* 1 – Canada and the Statute of Westminster பரணிடப்பட்டது 2007-01-13 at the வந்தவழி இயந்திரம்
* 2 – Canada and the Statute of Westminster
* Statute of Westminster, 1931 (text)
* Australia and the Statute of Westminster பரணிடப்பட்டது 2011-06-01 at the வந்தவழி இயந்திரம்
**வெள்ளைப் பூக்கள் உலகம் எங்கும்** என்று தொடங்கும் பாடல், கன்னத்தில் முத்தமிட்டால் என்னும் திரைப்படத்தில் இடம்பெற்ற ஒரு பாடல். வைரமுத்துவின் பாடல் வரிகளுக்கு ஏ. ஆர். ரஹ்மான் இசையமைத்து அவரே பாடியுள்ளார். 2002 ஆண்டின் சிறந்த பாடலாசிரியருக்கான தேசிய திரைப்பட விருது இப்பாடலையும் உள்ளடக்கி அவர் இப்படத்துக்கு எழுதிய பாடல்களுக்காக வைரமுத்துவுக்கு வழங்கப்பட்டது. இந்தப் படத்தின் இசையமைப்புக்காக ஏ. ஆர். ரஹ்மானுக்கும் 2002 ஆம் ஆண்டின் சிறந்த இசையமைப்பாளருக்கான விருது வழங்கப்பட்டதும் குறிப்பிடத்தக்கது.

சூழ்நிலை
--------

தமிழ் நாட்டில் ஒரு இளம் தம்பதியரால் வளர்க்கப்பட்டுவரும் இலங்கை அகதிப் பெண்ணொருத்திக்குப் பிறந்த சிறுமி ஒருத்தியை மையமாகக் கொண்டதே திரைப்படத்தின் கதை. கதைப் போக்கில் இலங்கையில் நடைபெற்ற உள்நாட்டுப் போரின் கொடுமைகள், அதனால் மக்கள் படும் அவலம் போன்றவை எடுத்துக்காட்டப்படுகின்றன. போரினால் தனது தாய் தந்தையரை விட்டுப் பிரிக்கப்பட்டவளான அந்தச் சிறுமி ஒரு கட்டத்தில் தான் யார் என்பதை அறிந்து தனது பெற்றோரைப் பார்க்க வேண்டும் என்று துடிக்கிறாள். அவளது பெற்றோரைத் தேடி இலங்கைக்குச் செல்லும் அவளும் அவளது வளர்ப்புப் பெற்றோரும் போர்ப் பகுதிக்குள் அகப்பட்டுப் பெரும் துன்பங்களுக்கு ஆளாகின்றனர். இவ்வாறான ஒரு பின்னணியில் உலகம் எங்கும் போர் ஒழிந்து அமைதி பிறக்க வேண்டும் என்னும் ஆதங்கத்தை வெளிப்படுத்துகிறது இப்பாடல்.

பாடல் சிறப்பு
-------------

இப்படத்தில் வரும் எல்லாப் பாடல்களுமே மிக்சிறப்பாக அமைந்துள்ளன. வழமையான திரைப் பாடல்களுக்கும் மேலாக இப்படப் பாடல்கள் கவிதைத் தரத்துக்கு உயர்ந்துள்ளதாக தேசிய திரைப்பட விருதுக் குழுவினர் குறிப்பிட்டுள்ளனர்.

"*வெள்ளைப் பூக்கள் உலகம் எங்கும் மலர்கவே*
*விடியும் பூமி அமைதிக்காக விடிகவே*
*மண்மேல் மஞ்சள் வெளிச்சம் விழுகவே*
*மலர்கள் சோம்பல் முறித்து எழுகவே*
*குழந்தை விழிக்கட்டுமே தாயின் கதகதப்பில்*
*உலகம் விடியட்டுமே பிள்ளையின் சிறுமுக சிரிப்பில்*"
என்னும் பாடல் வரிகள் மூலம் உலக அமைதிக்கான ஏக்கத்தைக் கவிதை நயத்துடன் பாடலாசிரியர் வெளிப்படுத்தியுள்ளார்.

இசை
---

இப்பாடல் கர்நாடக இசையின் இராகங்களில் ஒன்றான ஹம்சத்வனியில் அமைந்துள்ளது.

குறிப்புகள்
-----------

1. ↑  50 ஆவது தேசிய திரைப்பட விருதுகள் நிகழ்வு 2003, பக். 60.
2. ↑  50 ஆவது தேசிய திரைப்பட விருதுகள் நிகழ்வு 2003, பக். 58.
3. ↑  50 ஆவது தேசிய திரைப்பட விருதுகள் நிகழ்வு 2003, பக். 60.
4. ↑  Charulatha Mani, *A bright start*, The Hindu, March 1, 2013

இவற்றையும் பார்க்கவும்
----------------------

* விருது பெற்ற தமிழ்த் திரைப் பாடல்கள்

வெளியிணைப்புகள்
---------------

* Why I like... Kannathil Muthamittal - The Hindu
**பயோனிர் குமாரசாமி** (பிறப்பு:12-8-1887 இறப்பு:18-8-1960) கன்னியாகுமாரி மாவட்டத்தின் தலைநகர் நாகர்கோவிலின் வடக்குபகுதியில் அமைந்துள்ள வடசேரி பகுதியில் ஏழை நெசவாளர் குடும்பத்தில் பிறந்தார்.ஏழ்மை காரணமாக அவரால் நான்காம் வகுப்புவரை மட்டுமே பள்ளியில் படிக்க முடிந்தது. சிறுகடைகளில் பணிசெய்தார்கள்.

சென்னையில் வாழ்க்கை
-------------------

அந்த இளம் வயதிலேயே தாயாரின் ஆசியுடன் சென்னை சென்று, பல இன்னலுக்கிடையே, சென்னை பல்கலைக் கழகத் தழிழ் பேரறிஞர் கே.என். சிவராஜபிள்ளை அவர்களின் துணையுடன் அடிசன் போக்குவரத்து நிறுவனத்தில் கம்மியராக சேர்ந்து வாகனவியலில் தேர்ச்சி பெற்றார். அவர் பேருந்து ஓட்டுனர் உரிமமும் பெற்றார். நான்கு ஆண்டுகளுக்குப் பின் நாகர்கோவில் திரும்பி அங்கு தனியார் நிறுவனம் ஒன்றில் சிலகாலம் ஓட்டுநராக பணியில் இருந்தார். அப்போது மதுக்கடை ஒன்றினை தொடங்கினார்.

நாகர்கோவிலில் வாழ்க்கை
----------------------

சிறுகச்சிறுக பொருள் சேர்த்து ஒரு பேருந்தை வாங்கினார். அதனை நாகர்கோவில்-திருவனந்தபுரம் வழித்தடத்தில் அவரே ஓட்டுநராக இருந்து நடத்தினார். பல பேருந்துகளை வாங்கி தன் நிறுவனத்தை விரிவு படுத்தி அதற்கு பயோனிர் மோட்டார் சர்வீசு என பெயரிட்டார். அன்று முதல் அவர் பயோனிர் குமாரசாமி என அழைக்கப் பட்டார். அந்நிறுவனம் பெரியதாக வளர்ந்தது. அவரது திறமையும் வெளிப்பட்டது. அவரது நிறுவனம் இரயில் போக்குவரத்திற்கு பயணச்சீட்டு வழங்கும் உரிமம் பெற்று இருந்தது. தபால் போக்க வரத்திற்கும் உதவுவதாக திகழ்ந்தது.

1929-ல் மலைத் தோட்டங்களை வாங்கி, காடுகளை வளம் கொழிக்கும் நிலங்களாக மாற்றினார். இரப்பர், பழவகைகள்,மரவள்ளிக் கிழங்கு, என பயிரிட்டு வளர்ந்தார். சில இடங்களில் அரிசி ஆலைகளை நிறுவினார். தரமான ஓடுகளை தந்தார். 1942-ல் இராஜகமங்கலத்தில் உப்பளம் அமைத்தார். நாகர்கோவிலில் முதன்முதலாக சினிமா திரையரங்கம் ஏற்படுத்தினார்.

நாகர்கோவில் நகருக்கு முதலில் மின்சாரம் கொண்டு வந்தார். பயோனிர் பவர் ஹவுஸ் என பெயரிட்டார்.

### இல்லறம்

தக்க வயதில் நாகம்மையார் எனும் மங்கை நல்லாளை தன் வாழ்க்கைத் துணையாக ஏற்று நான்கு பெண் மக்களைப் பெற்றார். பார்வதிபுரத்தில் அவரது மனைவியின் பெயரில் ஒரு நூர்பாலையினை நிறுவினார். பல கல்வி நிறுவனங்களுக்கு தாராளமாக நிதி உதவி உள்ளார். அவர் 1960 ஆம் ஆண்டு அக்டோபர் மாதம் 18 ஆம் நாள் இறந்தார். நாகர்கோவிலில் அரசு உதவிபெறும் பயோனிர் குமாரசாமி கல்லூரி ஒன்றினை அவரது குடும்பத்தினர் நடத்திவருகிறார்கள்.
**பயிர் வினையியல் இடர்பாடுகள்** ( PHYSIOLOGICAL DISORDERS) என்பது வேளாண்மை செய்யும்போது பயிர்களின் இலை, தண்டு, பூ, பழங்கள் போன்றவை பூச்சிகள் மற்றும் நோய்களைத் தவிர்த்து பல்வேறு காரணங்களால் பலவிதமான வினையியல் இடர்பாடுகள் காணப்படுகின்றன. உதாரணமாக பழங்களில் வெடித்தல், ஒழுங்கற்ற தன்மையுடன் காணப்படுதல் முதலியன ஆகும்.

### காரணிகள்

* ஊட்டச்சத்துகளின் குறைபாடு
* அதிகப்படியான ரசாயன உரமிடுதல்
* உறைபனி/ குறைந்த வெப்பநிலை
* அதிக வெப்பநிலை
* போதிய சூரிய ஒளி இல்லாமை
* அளவுக்கு அதிகமாக நீர்ப்பாசனம் செய்தல்
* நீர்ப்பற்றாக்குறை

### பழப்பயிர்களில் வினையியல் இடர்பாடுகள்

#### வாழை

வாழையின் கழுத்து நுனிப்பகுதி தடைபடுதல் (choke throat), கொட்டை வாழை

#### மா

நுனிப்பகுதி கருமை நிறமாதல் ( Black Tip), சதைப்பகுதி மென்மையாதல் (Spongy tissue), ஒழுங்கற்ற தன்மை, பழங்கள் உதிர்தல், சிற்றிலைகள்

#### எலுமிச்சை

பழங்கள் உதிர்தல்

#### கொய்யா, பப்பாளி

பழங்களில் ஒழுங்கற்ற தன்மை

#### மாதுளை

பழங்களில் வெடிப்பு

#### திராட்சை

பழங்களில் பெரிது-சிறிதாக இருத்தல்

### காய்கறிப் பயிர்களில் வினையியல் இடர்பாடுகள்

#### தக்காளி

பழ நுனி அழுகல், பழ வெடிப்பு, பழங்களில் பூனைமுகத் தோற்றம், வெள்ளைத் திசு, பழத்தோல் வெளிர்தல், மஞ்சள் தோள்பட்டை,

#### கேரட்

வேர் வெடிப்புத் தன்மை, பிளவுபடுதல், வெற்றிடப் புள்ளிகள்

#### முள்ளங்கி

பிளவுபடுதல்

உசாத்துணை
---------

* வேளாண்மையில் நுண்ணுயிர் மேலாண்மை நூல்
* தமிழ்நாடு வேளாண்மைப் பல்கலைகழகம், திறந்தவெளி மற்றும் தொலைதூரக் கல்வி இயக்ககம், கோவை வெளியிட்ட பண்ணை இயந்திரவியல், பயிர் வினையியல்

வெளி இணைப்புகள்
---------------

பயிர் வினையியல் மாறுபாடுகள்
ஸ்ரீதேவி பூதேவி சமேத ஸ்ரீ வெங்கடரமண சுவாமி
ஸ்ரீதேவி பூதேவி சமேத ஸ்ரீ வெங்கடரமண சுவாமி1
**ஊத்தங்கரை ஸ்ரீதேவி பூதேவி சமேத ஸ்ரீ வெங்கடரமண சுவாமி திருக்கோயில்** என்பது கிருஷ்ணகிரி மாவட்டம், ஊத்தங்கரை நகரின் காந்தி சாலையில் அமைந்துள்ள ஒரு பெருமாள் கோயிலாகும்.

### பழமை

இக்கோயில் 2000களின் துவக்கத்தில் கட்டப்பட்டது என்றாலும் கூட சுமார் 200 ஆண்டுகளுக்கு முன்பு பஜனைக் கோயில் என்ற பெயரில் வழங்கப்பட்டு வந்துள்ளது. காலத்தின் மாற்றத்தாலும் இக்கோயிலில் இருந்த சிலைகள் காணாமல் போனதாலும் கோயில் முழுமையாக சிதிலமடைந்து விட்டமையால் புதிதாக கட்டப்பட்டு செயல்பட்டு வருகிறது.

### விழாக்கள்

இக்கோயிலில் தினமும் அதன் தினப்படிதாரர்களின் உதவியோடு சிறப்பு பூசைகள் நடைபெறுகிறன. ஒவ்வோர் சனிக்கிழமைகளிலும் பக்தர்கள் கூட்டம் அதிகமாக இருக்கும்.
மேலும் இக்கோயிலில் ஆண்டுதோறும் கீழ்க்கண்ட சிறப்பு விழாக்களும் சிறப்பாக நடைபெறுகிறது. இந்த விழா நாட்களில் சுவாமிக்கு சிறப்பு அபிஷேக ஆராதனைகளும், பிற்பகலில் சுவாமி திரு வீதி உலாவும் நடைபெறும்.

1. விஜயதசமி விழா
2. ராம நவமி
3. புரட்டாசி மாத மூன்றாவது சனி
4. கருட சேவை
5. கிருஷ்ண ஜெயந்தி

மேற்கோள்கள்
-----------
**ஷியாம்** என்பவர் தமிழக ஓவியர்களில் ஒருவர். இவர் ராஜபாளையம் ஊரைச் சேர்ந்தவர். 

இவர் குற்றாலம் வேதப்பாடசாலையில் பயின்றவர். சென்னையில் அம்புலிமாமா பத்திரிக்கையில் பணியாற்றினார். இவரது ஓவியங்கள் குமுதம், நக்கீரன், விகடன் போன்ற பல இதழ்களில் வெளிவந்துள்ளது. பல தமிழ் நூல்களுக்கான அட்டைப் படங்களை வரைந்துள்ளார். தமிழ், மலையாளம், கன்னடம், தெலுங்கு என நான்கு மொழி பத்திரிக்கைகளுக்கு ஓவியம் வரைகிறார்.

விகடனில் வெளியான எழுத்தாளர் சரஸ்வதியின் மல்லி தொடருக்கும், கவிஞர் வைரமுத்து அவர்களின் மூன்றாம் உலகப் போருக்கும் ஓவியம் வரைந்தார்.

இவற்றையும் காண்க
----------------

* தஞ்சாவூர் ஓவியப் பாணி
* நீர்வர்ணம்
* ஓவியத்தின் வரலாறு
* இந்துக்களின் ஓவியக் கலை மரபு
* சித்தன்னவாசல்

ஆதாரங்கள்
---------

1. ↑  ``ரஜினியைப் பார்க்க வந்து, அம்புலிமாமால சேர்ந்தது தெய்வ சித்தம்!’’ - ஓவியர் ஸ்யாம் - கட்டுரை எஸ்.கதிரேசன் விகடன் ஆன்மீக மலர் 23.07.2018
2. ↑  [நானும் விகடனும் - ஓவியர் ஸ்யாம் - விகடன் 02-05-2012]

வெளி இணைப்புகள்
---------------

* ஷியாம் சங்கர் முகநூல் பக்கம்
* "உங்களோட ஓவியத்தை வரைஞ்சதால அடில்லாம் வாங்கியிருக்கேன்"-சில்க் சுமிதா பற்றி ஓவியர் ஸ்யாம்!! மனோ சௌந்தர் நக்கீரன் இதழ்
மியான்மரிலுள்ள மெர்குயி தீவுக்கூட்டம்
**தீவுக்கூட்டம்** (*archipelago*) என்பது தீவுகளின் தொகுப்பு. ஒரே பூகோள இடத்தில் அமைந்துள்ள தனித்தனித் தீவுகளை மொத்தமாக குறிக்கப் பயன்படும் ஒரு பதமாகும்.

பொதுவாக தீவுக்கூட்டங்கள் ஒரு பெரிய நிலப்பரப்பை சூழ்ந்ததாகயிருக்கும். உதாரணத்திற்கு:- ஸ்காட்லாந்து நாட்டைச்சுற்றி சுமார் 700 தீவுகள் அமைந்துள்ளன. தீவுக்கூட்டத்தால் உருவான முக்கிய ஐந்து நவீன நாடுகளில் இந்தோனேசியா, ஜப்பான், பிலிப்பைன்ஸ், நியூசிலாந்து மற்றும் ஐக்கிய இராச்சியம் முதலியவை குறிப்பிடத்தக்கதாகும். பரப்பளவின் அடிப்படையில் உலகின் மிகப்பெரிய தீவுக்கூட்டம் இந்தோனேசியா அகும்.. பெரும்பாலான தீவுக்கூட்டஙகள் பின்லாந்தில் உள்ள ஆர்சிபெலகோ கடல் பகுதியில் உள்ளது. தீவுக்கூட்டங்கள் முக்கியமாக எரிமலைகளால் உருவாக்கப்பட்டுகிறது மற்றும் மண்ணரிமானத்தாலும், மண்படிவதாலும், மண்திட்டுக்களாலும் உருவாக்கப்படுகிறது.

அல்பேனியாவில் உள்ள கிஷமில் தீவுக்கூட்டம்

மேற்கோள்கள்
-----------

1. ↑  "Indonesia". *The World Factbook*. Central Intelligence Agency. 2008-12-04. 2008-12-10 அன்று மூலம் பரணிடப்பட்டது. 2008-12-07 அன்று பார்க்கப்பட்டது.
**பறாளை விநாயகர் பள்ளு** ஈழத்தில் தோன்றிய பள்ளு இலக்கியங்களில் ஒன்று. கிபி 18-19 ஆம் நூற்றாண்டுகளில் வாழ்ந்த யாழ்ப்பாணத்து, நல்லூர் சின்னத்தம்பிப் புலவரால் ஆக்கப்பட்ட இந்நூல், இலங்கையின் வடபாலுள்ள பறாளை என்னும் இடத்திலுள்ள விநாயகப் பெருமானின் மேற் பாடப்பட்டது. பள்ளு, உழத்திப் பாட்டு என்றும் அழைக்கப்படுவது உண்டு. இது தமிழில் உள்ள 96 பிரபந்த இலக்கிய வகைகளுள் ஒன்று.

அமைப்பு
-------

பள்ளு இலக்கிய மரபுகளை அடிப்படையாகக் கொண்டு ஆக்கப்பட்ட பறாளை விநாயகர் பள்ளு 130 பாடல்களால் ஆனது. பொதுவாகப் பள்ளு இலக்கியங்கள் காப்பு, கடவுள் வாழ்த்து என்பவற்றுடன் தொடங்கி பள்ளிகள் வரவு, பள்ளன் வரவு, அவர்கள் வரலாறு, நாட்டு வளப்பம் முதலிய பல உறுப்புக்களைக் கொண்டு அமையும் எனத் தமிழ் இலக்கண நூல்களிற் கூறப்பட்டுள்ளது. இவ்வாறு கூறப்பட்டுள்ள உறுப்புக்கள் அனைத்துமே எல்லாப் பள்ளு நூல்களிலும் இருப்பதில்லை. எடுத்துக்கொண்ட பொருளுக்கு ஏற்ப இந் நூலிலும் தேவையான உறுப்புக்கள் மட்டுமே உள்ளன. 

பறாளை விநாயகர் பள்ளு நூலில் அமைந்துள்ள உறுப்புக்கள் பின்வருமாறு:

1) காப்புச் செய்யுள், 2) விநாயகர் துதி, 3) நடேசர் துதி, 4) சிவகாமியம்மை துதி, 5) பள்ளியர் தோற்றம், 6) பள்ளியர் வரலாறு கூறல், 7) பள்ளன் தோற்றம், 8) பள்ளியர் தத்தம் நாட்டு வளங் கூறல், 9) குலமுறை கிளத்தல், 10) குயில் கூவுதல், 11) மழை கேட்டல், 12) ஆற்றுவரத்து, 13) பண்ணைக்காரன் தோற்றம், 14) ஆண்டையை வணங்கல், 15) விதைவகை கேட்டல், 16) முறைப்பாடு, 17) பள்ளன் மூத்த பள்ளியை வேண்டல். 18) மூத்த பள்ளி ஆண்டையை வேண்டல், 19) பள்ளன் ஆண்டைக்குக் கணக்கொப்பித்தல், 21) தலைவன் பொருள்வயிற் பிரிந்துழி தலைவி வருத்தம் பாங்கி கூறல், 22) முகூர்த்தங் கேட்டல், 23) இரங்கல், 24) நற்றாயிரங்கல், 25) நாற்று நடவு, 26) அதன் விளைவு, 27) சுழிக்கரைப் புலம்பல், 28) தலைவன் பொருள்வயிற் பிரிவில் தலைவியிரங்கல், 29) தலைவியைப் புகழ்தல்

இவற்றையும் பார்க்கவும்
----------------------

* பறாளை விநாயகர் ஆலயம்
* நல்லூர் சின்னத்தம்பிப் புலவர்

வெளி இணைப்புக்கள்
-----------------

* *பறாளை விநாயகர் பள்ளு*
[*தொடர்பிழந்த இணைப்பு*] (மின்னூல்-நூலகம் திட்டம்)
தீவிர வானிலை
முக்கிய கட்டுரைகள்: 
தீவிர வானிலை மற்றும் காலநிலை மாற்றத்தின் உடல்ரீதியான தாக்கங்கள் தீவிர நிகழ்வுகள்
பிராந்திய காலநிலை மாற்றங்கள் நிலத்தில் அதிக வெப்பமயமாக்கலைக் கொண்டிருக்கும் என எதிர்பார்க்கப்படுகிறது, அதிக வெப்பநிலையில் அதிக வெப்பமடைதல் மற்றும் தெற்கு அட்சரேகை மற்றும் வட அட்லாண்டிக் பெருங்கடலின் பகுதிகள் ஆகியவற்றைக் குறைத்து வெப்பமடையும். [153]

மழைப்பொழிவில் ஏற்படும் எதிர்கால மாற்றங்கள், நிலப்பரப்பு நிலப்பகுதிகளின் குறைந்து மழை பெய்யும், சப்போலார் லேட்யூட்யூட்ஸிலும், ஏராளமான நிலநடுக்கம் உள்ள பகுதிகளில் நிலவும் மழைப்பொழிவுகளை ஏற்படுத்தும். [154] வெப்ப அலைகள் போன்ற சில தீவிர வானிலை நிகழ்வுகளின் அதிர்வெண் மற்றும் தீவிரத்தன்மை ஆகியவற்றில் கணிசமான அளவு அதிகரிப்பு ஏற்படுவதாக கணிப்புகள் தெரிவிக்கின்றன. [155]

நேச்சர் காலநிலை மாற்றம் வெளியிடப்பட்ட ஒரு 2015 ஆய்வில், பின்வருமாறு கூறுகிறது:

நிலப்பரப்பின் மீது மிதமான தினசரி மழைவீழ்ச்சியின் 18% சுமார் வெப்பநிலை அதிகரிப்புக்கு முந்தைய தொழிற்துறை முறைகளிலிருந்து காரணமாகும், இது முதன்மையாக மனிதர்களின் செல்வாக்கிலிருந்து வருகிறது. 2 ° C வெப்பமண்டலத்தில் மனிதனின் செல்வாக்கிற்கான காரணமான மழைவீழ்ச்சியின் அளவு சுமார் 40% உயர்ந்துள்ளது. அவ்வாறே, இன்றைய தினம் மிதமான அன்றாட சூடான சூழலில் 75% வெப்பமயமாதலுக்கு காரணம். இது மிகவும் அரிதான மற்றும் அதிவேக நிகழ்வுகளில் மிகப்பெரிய பகுதியானது மானுடநோயாகும், மேலும் அந்த பங்களிப்பு மேலும் அதிக வெப்பமடைதலுடன் அதிகரித்துள்ளது. [156] [157]

1960 மற்றும் 2010 ஆம் ஆண்டுகளில் ஏற்பட்ட தீவிர நிகழ்வுகளின் தரவு பகுப்பாய்வு, வறட்சி மற்றும் வெப்ப அலைகள் ஒரே நேரத்தில் அதிகரித்த அதிர்வெண் கொண்டதாக தோன்றும். [158] மழைக்காலத்தில் மிகவும் ஈரமான அல்லது உலர்ந்த நிகழ்வு 1980 களில் இருந்து அதிகரித்துள்ளது. [159]
**சிங்கப்பூர் டேக்வாண்டோ கூட்டமைப்பு** 1973 ஆம் ஆண்டில் தொடங்கப்பட்டது. சிங்கப்பூர் டேக்வாண்டோ கூட்டமைப்பு உலக டேக்வாண்டோ கூட்டமைப்பின் கீழ் உள்ளது. சிங்கப்பூர் டேக்வாண்டோ சங்கம் சிங்கப்பூரில் டைக்குவாண்டோ கலைக்கு உள்ள முக்கியக் கூட்டமைப்புகளில் ஒன்றாகும். தற்போது இந்தக் கூட்டமைப்பில் சுமார் 30,000 பயிற்சியாளர்கள் உள்ளனர்.

விதிமுறைகள்
-----------

ஆறு வயதிற்கு மேலே உள்ள சிறுவர்கள் மட்டுமே இக்கூட்டணியின் கீழ் உள்ள தேக்வோண்டோ வகுப்புகளில் சேர முடியும். அனைத்து டேக்வாண்டோ பயிற்சியாளர்களும் சிங்கப்பூர் டேக்வாண்டோ கூட்டமைப்பின் உறுதிமொழியை மனப்பாடம் செய்து வைத்திருக்க வேண்டும். டேக்வாண்டோ கலையைத் தேவையில்லாமல் பயிற்சி நேரத்தின் வெளியே தவறாகப் பயன்படுத்தப் பயிற்சியாளர்களுக்கு அனுமதி இல்லை. அவ்வாறு செய்பவர்களிடமிருந்து தங்கள் டேக்வாண்டோ பெல்ட்களும், அவர்கள் தொடர்ந்து தேக்வாண்டோ கற்கும் தகுதியும்  பறிக்கப்படும்.

சீருடை
------

டேக்வாண்டோவில் உள்ள ஒவ்வொரு நிலைக்கும் வெவ்வேறு நிற பெல்ட்டுகள் உள்ளன. "பூம்" பெல்ட் நிலையை அடைந்தவுடன் பயிற்சியாளர்கள் ஒரு புதிய சீருடையை ஒவ்வொரு பயிற்சி நாள் அன்றும் அணிய வேண்டும். கூட்டமைப்பின் கீழ் டேக்வாண்டோ பயிற்சி செய்பவர்கள் தங்கள் சீருடையின் மேல் இடது பையில் சிங்கப்பூர் டேக்வாண்டோ கூட்டமைப்பின் சின்னம் கொண்டிருக்கும் சீருடைகள் மட்டுமே அணிய வேண்டும். சீருடையின் பின்னால் இருக்கும் வார்த்தைகள் தவறாக இருக்கக் கூடாது. கூட்டமைப்பு அங்கீகரிக்காத எந்த மாற்றங்களையும் சீருடையில் செய்யக்கூடாது. அனைத்து பெல்ட் தகுதியாளர்களும் அவர்களது நிலைக்கு உரிய சீருடையையே அணிய வேண்டும்.

டேக்வாண்டோ பரீட்சை
------------------

டேக்வாண்டோ தேர்வில் தேர்ச்சி பெறுவதற்குப் பயிற்சியாளர்கள் தங்கள் பெல்ட் நிலைக்குத் தேவையான அனைத்து உதைகளையும் ஒரு தொடர்ச்சியையும் நிரூபிக்க வேண்டும். மேலும், தேர்வு நாளில் அதே பெல்ட் நிலையைக் கொண்ட மற்றொரு பயிற்சியாளருடன் சண்டையிட வேண்டும். சிங்கப்பூர் தேக்வாண்டோ கூட்டமைப்பின் உறுதிமொழியையும் கூறவேண்டும்.

மேற்கோள்கள்
-----------

1. ↑  "TKD: Now big split over grading". 29 May 2019 அன்று பார்க்கப்பட்டது.
2. ↑  "STKDF now in SNOC's fold". 29 May 2019 அன்று பார்க்கப்பட்டது.
**நிலப் பயன்பாட்டுத் திட்டமிடல்** (*land-use planning*) என்பது, நிலப் பயன்பாட்டைச் செயல் திறனுள்ள வகையில், ஒழுங்கு படுத்தி முறைப்படுத்துவதை நோக்கமாகக் கொண்ட, பல்வேறு துறைகளையும் தழுவிய, ஒரு பொதுக் கொள்கை ஆகும். 

கனேடியத் திட்டமிடலாளர் நிறுவனம், நிலப் பயன்பாட்டுத் திட்டமிடலைப் பின்வருவாறு வரையறுத்துள்ளது: 

*நிலப் பயன்பாட்டுத் திட்டமிடல், என்பது, பௌதீக, பொருளாதார, சமூகச் செயல்திறன் கொண்ட வகையிலும், நகர்ப்புற, நாட்டுப்புற மக்களின் நல்வாழ்வையும், உடல் நலத்தையும் நோக்கமாகக் கொண்டும், நிலம், வளங்கள், வசதிகள், சேவைகள் ஆகியவற்றை, அறிவியல், அழகியல், மற்றும் ஒழுங்கமைவு சார்ந்த முறையில் ஒதுக்குவதைக் குறிக்கும்*. பரணிடப்பட்டது 2007-02-05 at the வந்தவழி இயந்திரம்

நிலப் பயன்பாட்டுத் திட்டமிடலின் செயற்பாடு
-----------------------------------------

மிகவும் அடிப்படையான முறையில், நிலப் பயன்பாட்டுத் திட்டமிடலானது, வலயப்படுத்தல், போக்குவரத்து சார்ந்த உள்ளகக் கட்டமைப்பு என்பவற்றில் ஈடுபடுகின்றது. பொரும்பாலான வளர்ந்த நாடுகளில், நிலப் பயன்பாட்டுத் திட்டமிடலானது, சமூகக் கொள்கையின் முக்கிய பகுதியாக உள்ளது. இது, மக்களினதும், பரந்த பொருளாதாரத்தினதும் நன்மைக்காகவும், சூழல் பாதுகாப்புக்காகவும், செயல்திறன் கொண்டவகையில் நிலம் பயன்படுத்தப்படுவதை உறுதிப்படுத்துவதை நோக்கமாகக் கொண்டது. 

நிலப் பயன்பாட்டுத் திட்டமிடல் பின்வரும் துறைகளையும் தழுவியுள்ளது.

* கட்டிடக்கலை
* சூழல் திட்டமிடல்
* நிலத்தோற்றக் கலை
* பிரதேசத் திட்டமிடல்
* இடஞ்சார் திட்டமிடல் (Spatial planning)
* தாங்குதிறன் வளர்ச்சி
* போக்குவரத்துத் திட்டமிடல்
* நகர்ப்புற வடிவமைப்பு
* நகர்ப்புறத் திட்டமிடல்
* நகர்ப்புற மறுமலர்ச்சி
* நகர்ப்புறப் புத்தமைப்பு (Urban renewal)

கட்டிடக்கலை, நகர்ப்புற வடிவமைப்பு, நிலத்தோற்றக் கலை, நகர்ப்புறப் புத்தாக்கம் என்பன, பௌதீக அமைப்பு, வளர்ச்சித் திட்டத்தின் அளவு, அழகியல், மாற்றுத் திட்டங்களுக்கான செலவின ஒப்பீடு, கட்டிடப் பொருட்கள் போன்றவை தொடர்பில் நிலப் பயன்பாட்டுத் திட்டமிடலுடன் தொடர்புபடுகின்றன. 

சூழல்சார் திட்டமிடலானது, சூழலில் வளர்ச்சித் திட்டத் தீர்மானங்களின் தாக்கங்களை அறிவதற்கும் அளவிடுவதற்கும் உதவுகிறது. சாலைச் சத்த (roadway noise) மாதிரியமைப்பு, சாலை வளிப்பரவல் மாதிரியமைப்பு ( roadway air dispersion models), சாலை நீர்வடிதல் (surface runoff) மாதிரியமைப்பு போன்ற கணினி மாதிரியமைப்புக்கள் தொடர்பில் இத்துறை பங்களிப்புச் செய்கிறது. 

இவ்வாறு பல துறைகளும் தொடர்பு பட்டிருப்பதனால், நிலப் பயன்பாட்டுத் திட்டமிடலாளர், கணினி மாதிரியமைப்புகள் (computer model), புவியியல் தகவல் முறைமை போன்றவற்றைப் பெருமளவுக்குப் பயன்படுத்தி வருகிறார்கள். இவை, பகுப்பாய்வுக்கும், தீர்மானங்களை எடுப்பதற்கும் இவர்களுக்குப் பெரிதும் உதவுகின்றன.

இவற்றையும் பார்க்கவும்
----------------------

* சூழ்நிலைக் கோட்பாடு (Context theory)
* சூழல் தாக்க மதிப்பாய்வு (Environmental impact assessment)
* வலயப்படுத்தல்
* புவியியல் தகவல் முறைமை

வெளியிணப்புகள்
--------------

* Combining deliberative and computer-based methods for multi-objective land-use planning, Matthews et al.
**அரசு மேல்நிலைப்பள்ளி, வடகாடு** (*Government High Secondary School Vadakadu*) என்பது இந்தியாவின் தமிழ்நாடு மாநிலத்தில் புதுக்கோட்டை மாவட்டம் வடகாடு ஊராட்சியில் இயங்கி வரும் ஓர் அரசுப் பள்ளியாகும். இப்பள்ளியில் ஆறு முதல் பன்னிரெண்டாம் வகுப்பு வரை மாணவர்களுக்கு பாடம் கற்பிக்கப்படுகிறது.

பள்ளிக்கு என அரசு கட்டடம் உள்ளது. கற்பித்தல் நோக்கங்களுக்காக 7 வகுப்பறைகளும் கற்பித்தல் அல்லாத நடவடிக்கைகளுக்காக 2 அறைகளும் இங்கு உள்ளன. பள்ளி நூலகத்தில் 1360 நூல்கள் உள்ளன.

தோற்றம்
-------

வடகாடு அரசு மேல்நிலைப்பள்ளி 1964 ஆம் ஆண்டு நிறுவப்பட்டது. பள்ளிக் கல்வித் துறையால் இப்பள்ளி நிர்வகிக்கப்படுகிறது. திருவரங்குளம் தொகுதியில் அமைந்துள்ள இப்பள்ளி 1985 ஆம் ஆண்டு முதல் மேல்நிலைப்பள்ளியாகச் செயல்பட்டு வருகிறது.

மேல்நிலைப் பிாிவில் பயிற்றுவிக்கும் பாடப்பிாிவுகள்
--------------------------------------------------

1. கணிதம் பிாிவு 2. அறிவியல் பிாிவு 3. வணிகவியல் பிாிவு 4.வேளாண்மை பிாிவு 5. கணக்கு பதிவியல் பிாிவு. 35 ஆண் ஆசிாியா்களும் 10 பெண் ஆசிாியா்களும் பள்ளியில் பணிப்புாிகின்றனா்.

தோ்ச்சி சதவிகிதம்
-----------------

கடந்த 2016-17 கல்வியாண்டில் மேல்நிலை பிாிவில் நுறு சதவிகிதமும் உயா்நிலையில் நுறு சதவிகிதமும் மாணவர்கள் தேர்ச்சி பெற்றுள்ளனர்.

மாணவர்களின் பன்முகத் திறமைகள்
-----------------------------

பள்ளி மாணவர்கள் மாவட்ட, மண்டல, மாநில அளவிலான விளையாட்டுப் போட்டிகளில் பங்கு பெற்று பரிசுகளைப் பெற்றுள்ளனர். பேச்சு, கட்டுரை, போன்ற போட்டிகளிலும் வெற்றி பெற்றுள்ளனர்.. மாவட்ட அளவில் நடைபெற்ற அறிவியல் கண்காட்சியில் வடகாடு அரசு மேல்நிலைப்பள்ளி மாணவர்கள் பரிசுகளை வென்றுள்ளனர்.

மேற்கோள்கள்
-----------

1. ↑  "வடகாடு அரசு பள்ளி மாணவ, மாணவிகள் சாதனை". மாலை மலர்.. பார்த்த நாள்: 6 May 2023.
2. ↑  தமிழ் வளர்ச்சித் துறை சார்பில் நடைபெற்ற கலைப்போட்டிகளில் வென்றோர், தினமணி, 2 ஜூலை 2017
3. ↑  "மாவட்ட அறிவியல் கண்காட்சி:வடகாடு அரசு பள்ளி மாணவர்களுக்குப் பாராட்டு". தினமணி.. பார்த்த நாள்: 6 May 2023.
**அரசு மருத்துவக் கல்லூரி மற்றும் மருத்துவமனை, புதுக்கோட்டை** (**Government Medical College and Hospital Pudukkotta**i) தமிழக மாநில அரசால் புதுக்கோட்டை மாவட்டத்தில் நடத்தப்படும் அரசு மருத்துவக் கல்லூரி ஆகும். இது இந்திய மருத்துவக் கழகத்தினால் அங்கீகரிக்கப்பட்டுள்ளது. இது தமிழ்நாட்டின் புதுக்கோட்டை நகரில் அமைந்துள்ளது.

வரலாறு
------

மறைந்த முன்னாள் முதலமைச்சர் ஜெ ஜெயலலிதா அவர்களால் ஆகத்து 2015இல் கல்லூரி தொடங்க அனுமதி வழங்கப்பட்டது. கல்லூரி மற்றும் மருத்துவமனை அமைவதற்கான அடிக்கல் நாட்டு விழா 2016ஆம் ஆண்டு மார்ச் 1ஆம் நாள் நடைபெற்றது. இதைத் தொடர்ந்து 2017ஆம் ஆண்டு ஜூன் 9ஆம் நாள் தமிழக முதல்வர் கே.பழனிசாமி இக்கல்லூரியினைத் திறந்து வைத்தார். கல்லூரி மற்றும் மருத்துவமனை கட்டிடங்கள் சுமார் 127 ஏக்கர்கள் (51 ha) 229.46 பரப்பில் ரூ 229.46 கோடி ரூபாய் மதிப்பில் கட்டப்பட்டது. இந்த மருத்துவக் கல்லூரி இம்மாநிலத்தில் 22வதாக அமைக்கப்பட்ட அரசு மருத்துவக் கல்லூரி ஆகும். செப்டம்பர் 4 ஆம் தேதி மருத்துவ படிப்பிற்கான வகுப்புகள், விழாவுடன் தொடங்கியது. துவங்கிய முதல் ஆண்டில் 150 மாணவர்கள் பயில இந்திய மருத்துவக் கழக அனுமதி பெற்ற தமிழ்நாட்டின் கல்லூரியில் இதுவும் ஒன்றாகும்.

கலாச்சார நிகழ்வுகள்
-------------------

25-01-2018 அன்று நடைபெற்ற கலாச்சார விழாவில் தமிழக சுகாதார மற்றும் குடும்ப நலத்துறை அமைச்சர் மருத்துவர் சி. விஜயபாஸ்கர் சிறப்பு விருந்தினராகக் கலந்துகொண்டர். சங்கம்'19 கலாச்சார விழாவின் போது ஆடவர் விடுதிக்கு பங்கியார்ட் என்றும் பெண்கள் விடுதிக்கு நட்சத்திரங்கள் என்றும் பெயரிடப்பட்டது. ரெகலியா 2019, தமிழ் மன்றம் "இளஞ்தமிழ் ஓசை 19" நவம்பர் 13 மற்றும் 14 தேதிகளில் மாநில சுகாதார மற்றும் குடும்ப நலத்துறை அமைச்சர் மருத்துவர் சி. விஜயபாஸ்கர் முன்னிலையில் நடத்தப்பட்டது.

* ஸ்ரேஸ்தா'18
* சங்கமம்'19
* ரெகாலியா'19 மற்றும் சம்மன்

மேற்கோள்கள்
-----------

1. ↑  Jaisankar, C. (2017-05-26). "MCI nod for Pudukottai Medical College" (in en-IN). *The Hindu*. .
2. ↑  "Tamil Nadu CM inaugurates 22nd medical college in Pudukottai". *The New Indian Express*. PTI. 9 June 2017. .
3. ↑  NYOOOZ. "Pudukkottai Medical College Hospital gets 16-slice CT scanner | Trichy NYOOOZ" (in en). *NYOOOZ*. .
4. ↑  "Karur, Pudukottai sanctioned government medical colleges" (in en-IN). *The Hindu*. 2015-10-25. .
5. ↑  "Work on medical college in Pudukottai in full swing" (in en-IN). *The Hindu*. 2016-05-09. .
6. ↑  "CM to open medical college on June 9" (in en-IN). *The Hindu*. 2017-06-03. .
(1902-2003), இந்தியாவின் தமிழ்நாட்டைச் சேர்ந்த ஓவியரும் கவிஞருமாவார். சிக்கலான மலர் ஓவியங்களுக்காக மிகவும் பிரபலமான இவர், மைசூரின் ஓரியண்டல் ஆராய்ச்சி நிறுவனத்தின் நூலகரான மாதவ சாஸ்திரியின் மகனான, வெங்கடேஷ் என்ற ஓவியரை திருமணம் செய்துள்ளார்.

வாழ்க்கை
--------

முக்தா வெங்கடேஷ், 1902 ஆம் ஆண்டில் தமிழ்நாட்டில் உள்ள சென்னையில் மீனாட்சி மற்றும் ஏ. மாதவையா ஆகியோருக்கு மகளாக முத்துலட்சுமி என்ற பெயரில் நான்காவது குழந்தையாகப் பிறந்துள்ளார். தமிழ் மற்றும் ஆங்கிலத்தில் நன்கு அறியப்பட்ட எழுத்தாளரான இவரது தந்தை பல்வேறு சமூகக் காரணங்களுக்காக அர்ப்பணிப்புடன் இருந்துள்ளனர். மேலும்  சிறுவயதில், தன் தந்தையின் இலக்கியப் பேரார்வம் மற்றும் முற்போக்குக் கருத்துக்களால் ஈர்க்கப்பட்ட முக்தா, மைசூர் ரயில்வேயில் பணிபுரிந்த எம். வெங்கடேசனை திருமணம் செய்துள்ளார், அத்தம்பதியருக்கு இரண்டு மகள்கள் இருந்தனர்.

முக்தா, திருமணத்திற்கு முன்பதாக நீண்ட காலம் லண்டனில் தங்கியிருந்த போது, அங்கு ப்ளீன் ஏர் மாஸ்டர் சேவியர் வில்லிஸிடம் ஓவியக்கலையை கற்றுள்ளார்.

கலைத்திறமை
----------

ஓவியரும் ஆங்கில மொழி கவிஞருமான முக்தா வெங்கடேஷ், 1922 ஆம் ஆண்டில் லண்டனிலில் இருந்து, மைசூர் திரும்பியுள்ளார். அதன் பின்னர் மைசூரில் உள்ள தனது வீட்டின் பரந்த தோட்டத்தை விட்டு எங்கேயும் வெளியேராமல் தனது 101 வயது வரை ஓவியம் வரைந்து வாழ்ந்துள்ளார், முக்தா வெங்கடேஷின் கலைப்படைப்பு தனித்துவமான மற்றும் விரிவான மலர் வடிவங்களைக் கொண்டு வரையப்பட்டுள்ளது. ஆரம்பத்தில் வெளிப்புற நிலப்பரப்புகளை மட்டுமே வரைந்த முக்தா, பின்னர் தனது கவனத்தை பூக்களிடம் மாற்றி சிக்கலான, நேர்த்தியான வண்ணக்கலவையில் வரைய ஆரம்பித்துள்ளார். ஓவியம் மட்டுமல்லாமல்,  பூ வேலைப்பாடுகள் மற்றும் ஊசி வேலைகளிளும் திறமை வாய்ந்த முக்தா, தனது வாழ்நாளின் இறுதி வரையிலும் ஓவியங்கள் வரைந்து வந்துள்ளார். ஓவியத்தை ஆழ்ந்த தியான பயிற்சி என்றும் "நான் வரையும்போது நான் மிகவும் மகிழ்ச்சியாக இருக்கிறேன். நான் பார்ப்பதைப் பற்றிய எனது உணர்வை காகிதத்தில் எவ்வாறு உருவாக்குவது என்ற முயற்சியில் நான் தொலைந்துவிட்டேன். அதனால் வீட்டுப் பிரச்சனைகள் பெரிதாக தெரிவதில்லை" என்றும் கூறியுள்ளார்.

முக்தாவின் பூக்களின் ஓவியங்கள் தங்களுக்கென ஒரு மென்மையான கனவுக் காட்சியைப் பெற்றுள்ளன. அதன் நேர்த்தியான வண்ணங்கள், ஒவ்வொரு நிழலும், இதழ்களின் ஒவ்வொரு சுருளும், வயது, இதழ்களில் உள்ள காயங்கள் மற்றும் கறைகள், வண்ணங்களின் தெளிவு போன்றவை என மொத்தமாக அற்புதமாக வரையப்பட்டுள்ளன.

மேற்கோள்கள்
-----------

1. ↑  "The Hindu : Mukta Venkatesh passes away". Hinduonnet.com. 2003-10-20. 25 January 2013 அன்று மூலம் பரணிடப்பட்டது. 2016-12-01 அன்று பார்க்கப்பட்டது.
2. ↑  "Perunkulam Picaresque: A. Madhaviah - A Family Portrait". *Star of Mysore* (ஆங்கிலம்). 2018-02-18. 2019-04-06 அன்று பார்க்கப்பட்டது.
3. ↑  "Undeterred by age". *தி இந்து*. 2001-07-01. 2012-11-04 அன்று மூலம் பரணிடப்பட்டது. 2016-12-01 அன்று பார்க்கப்பட்டது.
**இரண்மை சென் குப்தா** (*Hiranmay Sen Gupta*, ஆகத்து 1, 1934 – சனவரி 8, 2022) வங்காளதேச நாட்டைச் சேர்ந்த ஓர் இயற்பியலாளர் ஆவார். 1934 ஆம் ஆண்டு ஆகத்து மாதம் முதல் தேதியன்று இவர் பிறந்தார். அணு இயற்பியலில் நிபுணத்துவம் பெற்றவராகத் திகழ்ந்தார்.  சுமார் 200 ஆராய்ச்சி இதழ்களை வெளியிட்டுள்ளார். 1977 ஆம் ஆண்டு முதல் வங்காளதேச அறிவியல் அகாதமியில் உறுப்பினராக உள்ளார்.

ஆரம்பகால வாழ்க்கை மற்றும் கல்வி
-------------------------------

1963 ஆம் ஆண்டு இரண்மை சென் குப்தா இயோசப் ரோட்பிளாட்டின் மேற்பார்வையில் லண்டன் பல்கலைக்கழகத்தில் இருந்து அணு இயற்பியலில் முனைவர் பட்டம் பெற்றார்.

தொழில்
------

1955 ஆம் ஆண்டுக்கும் 2000 ஆம் ஆண்டுக்கும் இடையில் சென் குப்தா டாக்கா பல்கலைக்கழகத்தில் இயற்பியல் பேராசிரியராக பணியாற்றினார். 1973 - 1976 ஆம் ஆண்டில் ஆக்சுபோர்டு பல்கலைக்கழகத்தின் அணு இயற்பியல் ஆய்வகத்திலும், 1981-1982 ஆம் ஆண்டுகளில் பர்மிங்காம் பல்கலைக்கழகத்தின் இயற்பியல் துறையிலும் முனைவர் பட்ட ஆய்வுகளை மேற்கொண்டார். 1982-1992 ஆம் ஆண்டுகளில் இத்தாலியில் உள்ள திரைசுட்டே நகரில் இருக்கும் தத்துவார்த்த இயற்பியலுக்கான அப்துசு சலாம் பன்னாட்டு மையத்தில் மூத்த இணைப்பேராசியராக இருந்தார்.

விருதுகள்
---------

* எச்பி ராய் தங்கப் பதக்கம் (1967)
* A. ராப் சவுத்ரி தங்கப் பதக்கம் (1975)
* சோனாலி வங்கி தங்கப் பதக்கம் (1984)
* இப்ராகிம் தங்கப் பதக்கம் (1992)

மறைவு
-----

இவர், சனவரி 8, 2022 அன்று தனது 87 வயதில் காலமானார்.

மேற்கோள்கள்
-----------

1. ↑  Sen Gupta, H. M. "Microsoft Academic Search". 2016-05-28 அன்று மூலம் பரணிடப்பட்டது. 2014-01-30 அன்று பார்க்கப்பட்டது.
2. 1 2 3 4  Sen Gupta, H. M. "Professor H.M. Sen Gupta". 2014-02-02 அன்று மூலம் பரணிடப்பட்டது. 2014-01-30 அன்று பார்க்கப்பட்டது.
3. ↑   *Nuclear physicist Hiranmay Sen Gupta dies*. The Financial Express. .
**இரத்த வங்கி** என்பது மனிதர்களின் எதிர்பாராத விபத்துக்கள், நோய்கள் மற்றும் அறுவை சிகிச்சை ஆகிய நேரங்களில் தேவைப்படும் அதிகப்படியான இரத்தத்தை ஈடு செய்வதற்காக இரத்தத்தை சேமிக்கும் இடமாகும். 18 வயது நிரம்பிய 50 கிலோ எடையுள்ள திடகாத்திரமான ஆண்கள் மற்றும் பெண்கள் 6 மாதங்களுக்கு ஒருமுறை இரத்த தானம் வழங்கலாம். அவ்வாறு வழங்கப்படும் குருதி இரத்த வங்கிகளில் சேமிக்கப்படுகிறது.

இரத்த வங்கியின் செயல்பாடுகள்
----------------------------

ஒவ்வொரு மனிதனின் உடலிலும் சராசரியாக 4½ (நான்கரை) முதல் 5½ (ஐந்தரை) லிட்டர் இரத்தம் உள்ளது. இரத்த தானம் செய்ய வருபவரிடமிருந்து தேவைக்கேற்ப 350மிலி முதல் 450 மிலி வரை மட்டும் சேகரிக்கப்படுகிறது.

சேகரிக்கப்பட்ட இரத்தம் இரத்த வங்கிகளில் குளிரூட்டப்பட்டு பாதுகாக்கப்படுகின்றது.சேகரிக்கப்பட்ட முழு இரத்தத்திலிருந்து தேவைக்கேற்ப இரத்தப் பகுதிப் பொருட்கள் பிரித்தெடுக்கப்படுகின்றது.

இரத்தப் பகுதிப் பொருட்கள் (இரத்தச் சிகப்பணு, இரத்த தட்டுக்கள், பிளாஸ்மா) அனைத்தும் தகுந்த வெப்பநிலையில் குறிப்பிட்ட காலம் வரையிலும் பாதுகாக்கப்படுகிறது.

ஒவ்வொரு இரத்தப் பகுதிப் பொருட்களும் கீழ்க் கண்ட நாட்கள் வரையிலும் பதப்படுத்தப்பட்டு பாதுகாக்கப்படுகின்றது.

* தூய இரத்தம் (Whole blood)--35 நாட்கள்
* இரத்தச் சிகப்பணு (Packed Red செல்ஸ்)--42 நாட்கள்
* இரத்தத் தட்டுக்கள் (Platelets)--5 நாட்கள்
* பிளாஸ்மா (Plasma)--1 வருடம்

இரத்ததானம் செய்தவர்களின் இரத்தம் பரிசோதனை செய்தபிறகே நோயாளிக்குச் செலுத்தப்படுகின்றது.

இரத்தம் செலுத்தப்படுவதற்கு முன் அந்த இரத்தம் நோயாளிக்கு பொருந்துமா என்று சோதனை செய்தபிறகே வழங்கப்படுகின்றது.

இவற்றையும் பார்க்கவும்
----------------------

யெகோவாவின் சாட்சிகளும் குருதிக்கொடையும்
**இரண்யா வி. பெய்ரிசு** *(Hiranya V. Peiris)* ஒரு வானியற்பியலாளர் ஆவார். இவர் இலண்டன் பல்கலைக்கழகக் கல்லூயில் உள்ளார். இவர் அண்ட நுண்ணலைப் பின்னணி கதிர்வீச்சு ஆய்வுக்காகப் பெயர்பெற்றவர் ஆவார். இவர் 2018 இல் 27 அறிவியலாளர்களோடு இணைந்து அடிப்படை இயற்பியலில் புதுமை படைத்தமைக்கான பரிசைப் பெற்றார். இப்பரிசு தொடக்கநிலை அண்டத்தின் விரிவான வான்படங்களை உருவாக்கியதற்காக வழங்கப்பட்டது.

கல்வி
-----

பெய்ரிசு இலங்கையில் பிறந்தார். இவர் 1998 இல் கேம்பிரிட்ஜ் பல்கலைக்கழகத்தில் இளவல் பட்டப் படிப்பை முடித்தார். இவர் முனைவர் பட்ட ஆய்வை பிரின்சுடன் பல்கலைக்கழகத்தில் மேற்கொண்டு முடித்துள்ளார். இதற்கு நாசா 2001 இல் ஏவிய வில்கின்சன் நுண்ணலை சமச்சீரின்மை ஆய்கலத்தைப் (WMAP) பயன்படுத்தினார். இவர் அபுள் ஆய்வாளராக சிகாகோ பல்கலைக்கழகத்தின் காவ்லி அண்ட இயற்பியல் நிறுவனத்தில் ஆய்வு செய்ய சென்றார்.

ஆய்வும் பணியும்
---------------

மக்கள் தொடர்பு
--------------

தகைமைகளும் விருதுகளும்
----------------------

Peiris receiving the Fowler Prize in 2012 from Roger Davies

அடிப்படை இயற்பியல் புதுமைப்படைப்புக்கான பரிசு
---------------------------------------------

அடிப்படை இயற்பியல் புதுமைப்படைப்புக்காக 2018 இல் விருது தந்த 27 பேர் குழுவில் பெய்ரிசுவும் ஒருவர் ஆவார். வில்கின்சன் நுண்ணலை சமச்சீரின்மை ஆய்கலத்தைப் பயன்படுத்தி தொடக்கநிலைப் புடவியின் விரிவான பரவல் படத்தை உருவாக்கியமைக்காக 3 மில்லியன் அமெரிக்க டாலர்கள் விருதாக வழங்கப்பட்டன. வில்கின்சன் நுண்ணலை சமச்சீரின்மை ஆய்கலம்(WMAP) என்பது நாசாவின் அண்டத் தேட்டக்கல இலக்குத் திட்டமாகும். இது 2001 இல் ஏவப்பட்டதும் புத்தியல் அண்டவியலை முற்றிலுமாக மாற்ற வழிவகுத்தது.

வெளியீடுகள்
-----------

பெய்ரிசு வெளியீடுகளின் பட்டியல் இங்கே.

மேற்கோள்கள்
-----------

1. ↑  Thompson, Michael T J (2005). *Advances In Astronomy: From The Big Bang To The Solar System*. World Scientific. பக். 122. பன்னாட்டுத் தரப்புத்தக எண்:178326019X.
2. 1 2  "Iris View Profile". *iris.ucl.ac.uk* (ஆங்கிலம்). 2017-12-12 அன்று பார்க்கப்பட்டது.
3. ↑  Thompson J Michael T (26 October 2005). *Advances In Astronomy: From The Big Bang To The Solar System*. World Scientific. பக். 99–. பன்னாட்டுத் தரப்புத்தக எண்:978-1-78326-019-5. .
4. ↑  "Breakthrough Prize – Fundamental Physics Laureates – Norman Jarosik and the WMAP Science Team". *breakthroughprize.org* (ஆங்கிலம்). 2017-12-12 அன்று பார்க்கப்பட்டது.
5. ↑  "Professor Hiranya Peiris shares Breakthrough Prize for early universe mapping". *www.ucl.ac.uk* (ஆங்கிலம்). 2017-12-12 அன்று பார்க்கப்பட்டது.
6. ↑  "Wilkinson Microwave Anisotropy Probe (WMAP)". *map.gsfc.nasa.gov*. 2017-12-12 அன்று பார்க்கப்பட்டது.
7. ↑  Massey, Robert. "RAS Vice-President Professor Hiranya Peiris shares Breakthrough Prize in Fundamental Physics". *www.ras.org.uk* (ஆங்கிலம்). 2017-12-12 அன்று பார்க்கப்பட்டது.
குளிர்கால அரண்மனைக்கு ஆர்பாட்டக்காரர்கள் திரண்டுசெல்லுதல்
**இரத்த ஞாயிறு** (*Bloody Sunday*) அல்லது **சிவப்பு ஞாயிறு** (*Red Sunday*, உருசியம்: Крова́вое воскресе́нье, பஒஅ: [krɐˈvavəɪ vəskrʲɪˈsʲenʲjɪ]) என்பது 22 சனவரி [யூ.நா. 9 சனவரி] 1905 ஞாயிற்றுக்கிழமை உருசியாவின் சென் பீட்டர்ஸ்பேர்க் நகரில் இடம்பெற்ற கொடூர படுகொலைகளைக் குறிக்கிறது. கியோர்கி கேப்போன் பாதிரியார் தலைமையில் இடம்பெற்ற ஓர் ஆர்ப்பாட்டத்தின் போது அரசுப் படைத்துறையினர் மேற்கொண்ட துப்பாக்கிச் சூட்டில் ஆயிரக்கணக்கானோர் உயிரிழந்தனர். 30,000 இற்கும் அதிகமான ஆர்ப்பாட்டக்காரர்கள் அன்றைய சார் மன்னர் இரண்டாம் நிக்கலாசுவிடம் விண்ணப்பம் ஒன்றைக் கையளிப்பதற்காக அவர் தங்கியிருந்த குளிர்கால அரண்மனைக்கு சென்ற போதே அவர்கள் மீது தாக்குதல் நடத்தப்பட்டது. அமைதிப் பேரணியின் மீது இராணுவம் நடத்திய கொலைவெறி தாக்குதலில் பலர் கொல்லப்பட்டனர். இறந்தவர்களின் எண்ணிக்கை அரசின் கணக்குப்படி 96 பேர். ஆனால் போராட்டக்காரர்கள் கணக்குப்படி 4000 பேருககும் அதிகமானோர் இறந்ததாக கருதப்படுகிறது. 

இச்சம்பவம் உருசிரப் பேரரசின் ஆட்சியாளருக்கு எதிராக மக்கள் திரண்டெழ வழிவகுத்தது. நாட்டின் தொழிற்துறைப் பகுதிகளில் வேலை நிறுத்தங்களும், போராட்டங்களும் இடம்பெற்றன. இச்சம்பவம் 1905 உருசியப் புரட்சிக்கும் முதற்படியாக அமைந்ததாக வரலாற்றாளர்கள் கருதுகின்றனர். 1905 புரட்சியுடன் சேர்ந்து 1917 புரட்சிக்கும் இந்நிகழ்வு மூக காரணமாக அமைந்தது என வரலாற்றாளர் லயனல் கோச்சன் என்பவர் தனது *உருசியாவில் புரட்சி 1890-1918* என்ற நூலில் கூறியுள்ளார்.

மேற்கோள்கள்
-----------

1. ↑  A History of Modern Europe 1789–1968 by Herbert L. Peacock m.a.
2. ↑  Salisbury, Harrison E. (1981). *Black Night White Snow*. Da Capo Press. பக். 121. பன்னாட்டுத் தரப்புத்தக எண்:0-306-80154-X. .
3. ↑  Gapon, Address to the Tsar, February 1905, in Ascher, *The Revolution of 1905*, Vol. 1
**ஆரேண்டல்ஸ்ஃபெல்ட்டெட்** (Arendalsfeltet) என்பது நார்வே நாட்டிலுள்ள ஒரு புவியியல் மாகாணமாகும். இது ஆரேண்டல்(Arendal) எல்லைகளுக்குள் அமைந்த ஆஸ்ட்-அக்டெர்(Aust-Agder) மாவட்டத்தில் ஃபெவிக்(Fevik) மற்றும் டெடெஸ்ட்ரண்ட்(Tvedestrand)க்கு இடையில் அமைந்துள்ளது. இங்கு இரும்புத் தாது படிமங்கள் அமைந்துள்ளதால் இந்த இடம் அறியப்படுகிறது.

முதன்முதலில் 1585ஆம் ஆண்டு ஆரேண்டல்ஸ்ஃபெல்ட்டெட்டிலிருந்து இரும்புத் தாது பிரித்தெடுக்கப்பட்டது. சுரங்கத் தொழிலானது 1975 வரை தொடர்ந்தது. இங்கு கிடைக்கும் இரும்புத் தாது உயர்ந்த தரம் வாய்ந்ததாக இருந்தது. பழைய நார்வேயின் இரும்பு வேலைகளுக்கு இந்த இரும்புத் தாது அதிகம் தேவைப்பட்டது. அவர்கள் பயன்படுத்திய இரும்பு தாதுக்களில் மூன்றில் இரண்டு பங்கு ஆரேண்டல்ஸ்ஃபெல்ட்டெட்டிலிருந்து வந்தவையாகும்.

#### மேற்கோள்கள்

* J.H.L. Vogt, Norges Jernmalmforekomster, Christiania 1908, Norges geologiske undersøkelse, 51
* J.H.L. Vogt, De gamle norske jernverk, Christiania 1908, Norges geologiske undersøkelse, 46
* Molden Gunnar, Simonsen, Jan Henrik: Jerngruvedrift i Arendalsfeltet, Økomuseum Skagerrak 1994, ISBN 8291342040
**வி. சாமிநாதன்** (*V. Saminathan*) என்பவர் புதுச்சேரிப் பகுதியினைச் சேர்ந்த இந்திய அரசியல்வாதி மற்றும் பாரதிய ஜனதா கட்சியின் உறுப்பினர் ஆவார். இவர் தற்போது பாண்டிச்சேரி பாஜக தலைவராக உள்ளார். சாமிநாதன், இந்திய அரசால் பரிந்துரைக்கப்பட்டு, 4 சூலை 2017 முதல் புதுச்சேரி சட்டமன்ற உறுப்பினராக உள்ளார்.

வி சாமிநாதன் கடந்த 1990களிலிருந்து பாஜகவில் பணியாற்றி வருகிறார். மேலும் இவர் பாஜக புதுச்சேரியின் மூத்த உறுப்பினர் ஆவர். இவர் பாஜக புதுச்சேரி மாநிலத் தலைவராக மூன்று முறை தேர்ந்தெடுக்கப்பட்டுள்ளார். புதுச்சேரியின் முக்கிய தலைவரான இவர் செங்குந்தர் பிரிவினைச் சார்ந்தவர். புதுச்சேரி, இவர் 2016ஆம் ஆண்டு நடைபெற்ற புதுச்சேரி சட்டப் பேரவைத் தேர்தலில் லாஸ்பேட் தொகுதியில் போட்டியிட்டு 8,891 வாக்குகள் பெற்றார். இவர் தற்போது பாரதிய ஜனதா கட்சியின் புதுச்சேரி தலைவராக உள்ளார்.

மேற்கோள்கள்
-----------

1. ↑  Deepalakshmi, K. (6 July 2017). "The low down on the Puducherry nominated MLAs issue - The Hindu". *The Hindu*. .
2. ↑  'End of Congress govt in Puducherry,' newly nominated BJP MLA
3. ↑  My Neta
4. ↑  "Election Commission of India".
5. ↑  Big ripples in little Pondy as BJP gains backdoor entry into Assembly
6. ↑  Swaminathan elected chief of BJP Puducherry unit